

***Број: 02 - \_\_\_\_\_\_\_\_\_\_***

***\_\_\_\_\_\_\_\_ 2023 година П Р Е Д Л О Г***

***С к о п ј е***

***ЗАПИСНИК***

***од Сто четириесет и четвртата седница на Управниот одбор на***

***Фондот за здравствено осигурување на Република Северна Македонија,***

*одржана на 7 јуни 2023 година со почеток во 14.30 часот*

*во просториите на Фондот*

***Присутни членови на Управниот одбор:***

* *Дејан Николовски, претставник од Министерството за финансии – заменик на претседателот;*
* *д-р* *Љубиша Каранфиловски, претставник од Сојузот на синдикатите на Македонија – член (учествуваше во работата по точките 4 и 5 од дневниот ред на седницата);*
* *д-р Димитар Димитриевски, претставник од здружението на пензионерите – член;*
* *проф. д-р Јадранка Дабовиќ Анастасовска, претставник на осигурениците   – член; Јадранка Дабовиќ Анастасовска го извести Управниот одбор за своето гласање по предлозите за разгледување на Сто четириесет и четвртата седница**(за што би гласала кога би била присутна) преку е-меил. Согласно член 22 на Деловникот за работата на Управниот одбор, членот на Управниот одбор кој го искажал својот став на тој начин, при утврдување на кворумот за работа и одлучување на седницата се смета за присутен.*
* *д-р спец. д-р сци. Тања Дејаноска, претставник на стопанствениците – член (учествуваше во работата по точките 4 и 5 од дневниот ред на седницата);*
* *дипл. фарм. спец. Маја Ковачева, претставник од Лекарската, Фармацевтската и Стоматолошката комора на Македонија – член.*

***Отсутни членови на Управниот одбор:***

* *прим. д-р Беким Поцеста, претставник од Министерството за здравство – претседател;*

***Присутни од ФЗОРСМ:***

* *м-р Магдалена Филиповска Грашкоска, директор на ФЗОРСМ;*
* *Миле Сугарев, директор на секторот за финансиски прашања;*
* *Христо Трповски, раководител на одделението за регрес и судски постапки, во својство на записничар.*

*Поради отсуство на претседателот Беким Поцеста, седницата ја отвори и ја водеше заменикот на претседателот на Управниот одбор Дејан Николовски. На почетокот утврди дека се присутни три члена на Управниот одбор а Јадранка Дабовиќ Анастасовска известила за своето гласање по предлозите по пат на е-меил, поради што, согласно Деловникот, при утврдување на кворумот за работа и одлучување на седницата се смета за присутна. Доколку содржината на предлозите по кој се изјаснила не биде променета на седницата, ќе се смета дека со известувањето гласала по предлозите. Со тоа условите за полноважно работење и одлучување се исполнети. Потоа, го прочита претходно доставениот*

***П Р Е Д Л О Г - Д Н Е В Е Н Р Е Д***

* *Усвојување на записникот од* *Сто и триесет и четвртата седница на Управниот одбор одржана на 26 декември 2022 година*
* *Усвојување на записникот од* *Сто триесет и деветата седница на Управниот одбор одржана на 9 март 2023 година*
* *Усвојување на записникот од Сто и четириесетата седница на Управниот одбор одржана на 30 март 2023 година*
* *Усвојување на записникот од Сто четириесет и првата седница на Управниот одбор одржана на 6 април 2023 година*

# Предлог за донесување Одлука за изменување на Одлуката за утврдување на вкупниот договорен надоместок на јавните здравствени установи за 2023 година;

# Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита за 2023 година;

# Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2023 година;

# Разгледување на барање од ПЗУ „Биотек Лабораторија“ од Скопје за начинот на враќање на средства на Фондот со предлог заклучок;

# Разгледување на опомена пред тужба од ПЗУ Клиничка болница „Жан Митрев“ од Скопје;

# Разно.

*Со оглед дека во врска со точката 5 не беше подготвено мислење од стручната служба на Фондот, Управниот одбор одлучи опомената пред тужба од ПЗУ Клиничка болница „Жан Митрев“ да не се разгледува на денешната седница, по што го усвои следниот*

***Д Н Е В Е Н Р Е Д***

* *Усвојување на записникот од Сто и триесет и четвртата седница на Управниот одбор одржана на 26 декември 2022 година*
* *Усвојување на записникот од Сто триесет и деветата седница на Управниот одбор одржана на 9 март 2023 година*
* *Усвојување на записникот од Сто и четириесетата седница на Управниот одбор одржана на 30 март 2023 година*
* *Усвојување на записникот од Сто четириесет и првата седница на Управниот одбор одржана на 6 април 2023 година*

# Предлог за донесување Одлука за изменување на Одлуката за утврдување на вкупниот договорен надоместок на јавните здравствени установи за 2023 година;

# Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита за 2023 година;

# Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2023 година;

# Разгледување на барање од ПЗУ „Биотек Лабораторија“ од Скопје за начинот на враќање на средства на Фондот со предлог заклучок;

# Разно.

*Потоа се пристапи кон разгледување на точките на дневниот ред.*

* *Усвојување на записниците од Сто триесет и четвртата, Сто триесет и деветата, Сто и четириесетата и Сто четириесет и првата седница на Управниот одбор.*

*Управниот одбор едногласно ги усвои записниците од Сто триесет и четвртата, Сто триесет и деветата, Сто и четириесетата и Сто четириесет и првата седница на Управниот одбор.*

# **ТОЧКА 1** - Предлог за донесување Одлука за изменување на Одлуката за утврдување на вкупниот договорен надоместок на јавните здравствени установи за 2023 година

*За првата точка на дневниот ред, објаснување дадоа директорката Филиповска Грашкоска и Миле Сугарев. Наведоа дека во предлогот се содржани редовните измени на договорните надоместоци во согласност со податоците што Фондот ги добива Министерството за здравство и здравствените установи за ангажирани здравствени работници со договори за дело и за доктори по општа медицина кои се на пробна работа согласно Законот за здравствената заштита. Но, покрај таа основа, најголемите измени кои се вршат и тоа кај сите јавни здравствени установи, се врз основа на измените на колективниот договор за здравствената дејност, за доплата до минималната плата и додатоци на плата сметано од платата за месец март.*

*По објаснувањето и кусата дискусија што следеше по него, Управниот одбор едногласно ја донесе предложената*

***Одлука***

***за изменување на Одлуката за утврдување на вкупниот договорен надоместок на јавните здравствени установи за 2023 година***

*со која се извршија измени на договорните надоместоци по наведените основи.*

***ТОЧКА 2*** *- Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита за 2023 година*

*И за предлогот од точката 2, објаснување дадоа директорката Филиповска Грашкоска и Миле Сугарев. Откако објаснија дека предлогот се однесува на здравствена установа која од Министерството за здравство добила лиценца за работа, поради што треба да се утврди висината на договорниот надоместок, Управниот одбор едногласно донесе*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита за 2023 година***

*со која се утврди договорниот надоместок за една здравствена установа која добила лиценца за работа од Министерството за здравство.*

***ТОЧКА 3*** *- Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2023 година*

*Директорката Филиповска Грашкоска објасни дека во рамките на точката 3 се дадени два одделни предлози. Првиот се однесува на утврдување договорен надоместок за една здравствена установа која започнува со работа а другиот на изменување на Одлуката за за утврдување на висината на вкупниот договорен надоместок со бришење на надоместокот на една здравствена установа, поради тоа што таа известила дека го раскинува договорот со Фондот.*

*По објаснувањето, Управниот одбор едногласно донесе*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2023 година***

*со која се утврди договорниот надоместок за една здравствена установа која добила лиценца за работа од Министерството за здравство, и*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2023 година***

*со која, поради раскинување на договорот помеѓу Фондот и една здравствена установа, се избриша договорниот надоместок што беше утврден за неа.*

*По донесувањето на одлуките од точката 3, во 14.45 часот во работата на седницата се вклучија Тања Дејаноска и Љубиша Каранфиловски, со што Управниот одбор продолжи да работи со кворум од шест члена.*

***ТОЧКА 4*** *- Разгледување на барање од ПЗУ „Биотек Лабораторија“ од Скопје за начинот на враќање на средства на Фондот со предлог заклучок*

*Барањето на ПЗУ „Биотек Лабораторија“ и мислењето на стручната служба го изложи Миле Сугарев. На почетокот го објасни начинот на утврдување на висината на договорните надоместоци за лабораториите вклучувајќи ги и разликите во однос на другите приватни здравствени установи, по што ја објасни и конкретната ситуација на која се однесува барањето. Имено, лабораторијата имала вработено лекар специјалист со работно време од 10 часа неделно, што е спротивно на договорот со Фондот според кој е обврзана да има лекар со 40 часовно работно време. Поради ова прекршување на договорните обврски, лабораторијата треба да ги врати на Фондот неосновано исплатените средства за периодот во кој се смета дека немала комплетен тим. Нејзиното барање е наместо да ги врати средствата во рок од 30 дена како што е побарано од Фондот, односно од надлежната Подрачна служба Скопје, Фондот да задржува средства при исплатата на месечниот надоместок, се до целосното враќање на неосновано исплатените средства.*

*По објаснувањето и дискусијата што следеше, Управниот одбор прифаќајќи го барањето на ПЗУ „Биотек Лабораторија“ го донесе следниот*

***Заклучок:*** *Се прифаќа барањето на ПЗУ „Биотек Лабораторија“ од Скопје. Преостанатите средства во износ од 3.121.700,00 денари, кои здравствената установа треба да ги врати на Фондот, да се наплатат со одбивање од фактурите за следните месеци, односно Фондот да не плаќа по фактурите на ПЗУ „Биотек Лабораторија“ до целосното враќање на долгуваниот износ.*

***ТОЧКА 5*** *- Разно*

*Во рамките на точката Разно, Маја Ковачева ги запозна членовите на Управниот одбор со барањето на Фармацевтската комора, Фондот на аптеките да им плаќа надоместок за издавање на лекови врз основа на вложениот труд и потрошеното време потребно за издавање на лекот а не врз основа на цената на издадениот лек. Со тоа трудот на аптекарите би бил соодветно валоризиран. Наведе и дека на оваа тема бил одржан состанок со директорите на Фондот. Се очекува, како резултат од состанокот да биде разработен новиот начин на плаќање, а како преодно решение кое би се применувало до крајот на годината, да се подготви одлука за зголемување на надоместокот кој сега изнесува 18% од цената на лекот но најмногу 180 денари по реализиран рецепт.*

*Со тоа, дневниот ред беше исцрпен и Управниот одбор во 15.30 часот заврши со работата на Сто четириесет и четвртата седница.*

 ***Записничар, Управен одбор/Bordi drejtues***

***Христо Трповски Претседател/Kryetar,***

***D-r Bekim Pocesta***